וילסון צ'נדלר

וילסון צ'נדלר (באנגלית: Wilson Chandler; נולד ב-10 במאי 1987) הוא כדורסלן אמריקאי, המשחק בעמדות הסמול פורוורד והפאוור פורוורד.

נעורים ומכללות
צ'נדלר נולד וגדל בעיר בנטון הארבור שבמישיגן, ולמד ב"תיכון בנטון הארבור" המקומי. בשנתו האחרונה בתיכון העמיד ממוצעים של 24 נקודות, 12 ריבאונדים, 5 אסיסטים ו-4 חסימות למשחק והוביל את קבוצתו למאזן מושלם לאורך העונה הסדירה. במשחק הגמר המחוזי הפסידה הקבוצה ל"תיכון הולט", שזכה בהמשך הטורניר באליפות התיכונים של מדינת מישיגן. בסיום העונה זכה צ'נדלר בפרס שחקן התיכונים המצטיין של מדינת מישיגן ("Mr. Basketball of Michigan") לשנת 2005.

לאחר לימודיו התיכוניים בחר צ'נדלר ללמוד באוניברסיטת דה פול שבשיקגו, אילינוי. בעונת ה שלו קלע צ'נדלר 10.6 נקודות למשחק, ובסיומה נבחר לחמישיית הפרשמנים של מחוז ה-Big East. בעונתו השנייה במכללה שיפר את ממוצעיו ל-14.7 נקודות ו-6.9 ריבאונדים למשחק ונכלל בחמישיית העונה השנייה של המחוז. בסיום עונה זו הודיע צ'נדלר כי החליט לוותר על המשך לימודיו האקדמיים ולהירשם לדראפט ה-NBA.

קריירה ב-NBA
ניו יורק ניקס
צ'נדלר נבחר בבחירה ה-23 בדראפט 2007 על ידי קבוצת ניו יורק ניקס. לאחר שבעונת הרוקי שלו שותף צ'נדלר ב-35 משחקים בלבד, כשחקן שולי ברוטציית הקבוצה, בעונתו השנייה שותף הפורוורד בכל 82 משחקי הקבוצה ושיפר את תפוקתו כמעט בכל המדדים הסטטיסטיים. מאמן הקבוצה החדש, מייק ד'אנטוני, הציב את צ'נדלר בחמישייה הפותחת, וזה ענה עם 14.4 נקודות ו-5.4 ריבאונדים בממוצע למשחק. במהלך סוף שבוע האולסטאר של אותה עונה נבחר צ'נדלר להשתתף במשחק הכוכבים העולים כשחקן קבוצת ה"סופמורס" (שחקני השנה השנייה). בשנתיים הבאות מיצב עצמו צ'נדלר כאחד השחקנים המובילים בניקס, אף על פי שתפקד לפרקים כשחקן ספסל. ב-9 בפברואר 2010 קלע צ'נדלר שיא קריירה של 35 נקודות בהפסד קבוצתו לסקרמנטו קינגס.

דנוור נאגטס
באמצע עונת  נשלח צ'נדלר לדנוור נאגטס כחלק מטרייד משולש עם מינסוטה טימברוולבס שכלל 13 שחקנים, ביניהם כוכב הנאגטס כרמלו אנתוני שעבר לניו יורק ניקס. הנאגטס, שקיבלו בטרייד גם את דנילו גלינארי וריימונד פלטון, הציגו כדורסל מהיר ומלהיב תחת המאמן ג'ורג' קארל, ואף שיפרו באופן מפתיע את מאזנם לאחר עזיבתו של אנתוני. מאזן הקבוצה עד 21 בפברואר 2011, היום בו בוצע הטרייד, עמד על 25–32, ועד סיום העונה ניצחו הנאגטס 18 מתוך 25 משחקיהם והעפילו לפלייאוף מהמקום החמישי באזור המערבי. בסדרת הפלייאוף הראשונה בקריירה שלו, נגד אוקלהומה סיטי ת'אנדר, התקשה צ'נדלר כשקלע 4.8 נקודות למשחק בלבד, והנאגטס הפסידו בסדרה בתוצאה 1–4.

ג'ג'יאנג ליונס
באוגוסט 2011, בעקבות שביתת השחקנים ב-NBA, חתם צ'נדלר ב"ג'ג'יאנג ליונס" מליגת ה-CBA הסינית. חוזהו בקבוצה היה לעונה אחת, ללא סעיף חזרה ל-NBA בתום השביתה. במשחק הבכורה שלו בליגה הסינית קלע צ'נדלר 43 נקודות והוריד 22 ריבאונדים, ולאורך העונה ממוצעיו עמדו על 26.6 נקודות ו-11.6 ריבאונדים למשחק. בעזרתו של צ'נדלר העפילה הקבוצה לשלב הפלייאוף, אך הודחה ממנו כבר בשלב הראשון כשהפסידה ל"בייג'ינג דאקס" בה שיחק סטפון מרבורי. עם הדחתה של ג'ג'יאנג, היה צ'נדלר רשאי לחזור ל-NBA כשחקן חופשי.

חזרה לדנוור נאגטס
במרץ 2012 חזר צ'נדלר לנאגטס כשחתם על חוזה ל-4 עונות בדנוור, עבור כ-30 מיליון דולר. לאחר 8 משחקים בלבד במדי הנאגטס נפצע צ'נדלר במפרק הירך ונאלץ להחמיץ את המשך העונה הסדירה ואת משחקי הפלייאוף. בפגרת המשחקים שלפני עונת  האריך את חוזהו בקבוצה ל-4 עונות נוספות עבור 46 מיליון דולר. ב-11 בנובמבר 2015 נחבל צ'נדלר בירכו הימנית ונאלץ לעבור ניתוח שהשבית אותו ממשחק לכל אורך עונת 2015/2016. בעונה הבאה הבריא לחלוטין מפציעתו וחזר להציג יכולת גבוהה עם ממוצעים של 15.7 נקודות ו-6.5 ריבאונדים בממוצע למשחק.

פילדלפיה 76'
לקראת עונת , לאחר 6 וחצי עונות בדנוור, נשלח צ'נדלר בטרייד לפילדלפיה 76'.

לוס אנג'לס קליפרס
ב-6 בינואר 2019 נשלח בטרייד ללוס אנג'לס קליפרס, יחד עם לנדרי שאמט, מייק מוסקאלה ו-4 בחירות דראפט עתידיות, בתמורה לטוביאס האריס, בובאן מריאנוביץ' ומייק סקוט.

ברוקלין נטס
ביולי 2019 חתם צ'נדלר על חוזה בברוקלין נטס. ב-29 באוגוסט 2019 הושעה על ידי ליגת ה-NBA ל-25 משחקים בגין שימוש בחומרים אסורים. ביוני 2020 הודיע שלא יצטרף לקבוצתו במשחקי חידוש עונת  ב"בועה באורלנדו".

חיים אישיים
צ'נדלר הוא טבעוני מאז 2016.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ניו יורק 35  16  19.6  0.438  0.300  0.630  3.6  0.9  0.4  0.5  7.3  ניו יורק 82  70  33.4  0.432  0.328  0.795  5.4  2.1  0.9  0.9  14.4  ניו יורק 65  64  35.7  0.479  0.267  0.806  5.4  2.1  0.7  0.8  15.3 ניו יורק 51  30  34.5  0.461  0.351  0.807  5.9  1.7  0.7  1.4  16.4 דנוור 21  19  30.6  0.419  0.347  0.810  5.0  1.6  0.7  1.1  12.5  דנוור 8  6  26.9  0.392  0.250  0.833  5.1  2.1  0.8  0.8  9.4  דנוור 43  8  25.1  0.462  0.413  0.793  5.1  1.3  1.0  0.3  13.0  דנוור 62  55  31.1  0.416  0.348  0.724  4.7  1.8  0.7  0.5  13.6  דנוור 78  75  31.7  0.429  0.342  0.775  6.1  1.7  0.7  0.4  13.9  דנוור –  –  –  –  –  –  –  –  –  –  –  דנוור 71  33  30.9  0.461  0.337  0.727  6.5  2.0  0.7  0.4  15.7  דנוור 74  71  31.7  0.445  0.359  0.772  5.4  2.1  0.6  0.5  10.0 פילדלפיה 36  32  26.4  0.440  0.390  0.722  4.7  2.0  0.6  0.5  6.7 ל.א. קליפרס 15  1  15.1  0.348  0.325  0.714  3.1  0.7  0.2  0.2  4.3  ברוקלין 35  3  21.0  0.404  0.306  0.870  4.1  1.1  0.5  0.3  5.9 קריירה 676  483  30.0  0.443  0.341  0.770  5.3  1.8  0.7  0.6  12.5

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  דנוור 5  2  23.0  0.276  0.143  0.778  4.4  0.4  0.6  0.8  4.8  דנוור 6  6  34.2  0.355  0.310  0.750  5.5  1.3  1.3  0.5  12.0  ל.א. קליפרס 4  0  13.0  0.313  0.100  1.000  1.5  0.5  0.5  0.0  3.8 קריירה 15  8  24.8  0.331  0.239  0.800  4.1  0.8  0.9  0.5  7.4

קישורים חיצוניים

הערות שוליים

קטגוריה:אמריקאים ילידי מישיגן
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דה פול
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני דנוור נאגטס
קטגוריה:כדורסלני ג'ג'יאנג ליונס
קטגוריה:כדורסלני פילדלפיה 76'
קטגוריה:כדורסלני לוס אנג'לס קליפרס
קטגוריה:כדורסלני ברוקלין נטס
קטגוריה:מישיגן: כדורסלנים
קטגוריה:טבעונים אמריקאים
קטגוריה:ספורטאים טבעונים
קטגוריה:אמריקאים שנולדו ב-1987